ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशव्यापी कोविड प्रतिबंधक लसीकरण मोहिमेने 211.91 कोटी मात्रांचा टप्पा पार केला.
12 ते 14 वर्षे वयोगटातील 4.02 कोटींहून जास्त बालकांना मिळाली लसीची पहिली मात्रा .
भारतातील उपचाराधीन रुग्णांची संख्या सध्या 84,931.
गेल्या 24 तासांत आढळले 7591 नवे रुग्ण.
रुग्ण बरे होण्याचे प्रमाण सध्या 98.62 %
सध्याचा साप्ताहिक पॉझिटिव्हिटी दर 2.69 %
आज सकाळी 7 वाजेपर्यंत प्राप्त झालेल्या प्राथमिक अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 211.91 कोटी  मात्रांचा टप्पा पार केला.
देशातील 12 ते 14 वर्षे वयोगटातील मुला मुलींकरिता कोविड प्रतिबंधक लसीकरण मोहिम 16 मार्च 2000 22 रोजी सुरू झाली. आतापर्यंत 4.02 कोटीहून जास्त  किशोरवयीन बालकांना लसीची पहिली मात्रा देण्यात आली. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या प्राथमिक अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,13,970
|
|
2nd Dose
|
|
1,01,05,765
|
|
Precaution Dose
|
|
67,33,809
|
|
FLWs
|
|
1st Dose
|
|
1,84,34,398
|
|
2nd Dose
|
|
1,76,97,177
|
|
Precaution Dose
|
|
1,31,01,103
|
|
Age Group 12-14 years
|
|
1st Dose
|
|
4,02,61,326
|
|
2nd Dose
|
|
3,00,87,516
|
|
Age Group 15-18 years
|
|
1st Dose
|
|
6,16,55,287
|
|
2nd Dose
|
|
5,22,70,829
|
|
Age Group 18-44 years
|
|
1st Dose
|
|
56,05,30,020
|
|
2nd Dose
|
|
51,28,77,344
|
|
Precaution Dose
|
|
6,01,53,007
|
|
Age Group 45-59 years
|
|
1st Dose
|
|
20,38,93,965
|
|
2nd Dose
|
|
19,62,68,368
|
|
Precaution Dose
|
|
3,39,72,870
|
|
Over 60 years
|
|
1st Dose
|
|
12,75,73,885
|
|
2nd Dose
|
|
12,26,78,451
|
|
Precaution Dose
|
|
4,03,96,648
|
|
Precaution Dose
|
|
15,43,57,437
|
|
Total
|
|
2,11,91,05,738
भारतात उपचाराधीन रुग्णसंख्या सध्या 84,931 इतकी आहे. ती देशाच्या एकूण रुग्णसंख्येच्या तुलनेत 0.19 % इतकी आहे.
परिणामी, भारतात रुग्ण बरे होण्याचा दर 98.62 % झाला आहे. गेल्या 24 तासात 9,206 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,38,02,993 झाली आहे.
गेल्या 24 तासात कोरोनाचे नवे 7,591 रुग्ण आढळले.
गेल्या 24 तासात एकूण 1,65,751 चाचण्या करण्यात आल्या. भारताने आतापर्यंत एकूण 88.52 कोटींहून अधिक  चाचण्या केल्या आहेत.
देशाचा साप्ताहिक पॉझिटिव्हिटी दर सध्या 2.69 % तर दैनंदिन पॉझिटिव्हिटी दर 4.58 % आहे.
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय प्रशासकीय न्यायाधिकरणांच्यापीठांच्या कामकाजाला 3 मे 2020 पर्यंत स्थगिती
नवी दिल्ली, 21 एप्रिल 2020
लॉकडाउनसंबंधाने सरकार जो निर्णय घेईल त्यानुसार केंद्रीय प्रशासकीय न्यायाधिकरणांच्या पीठांच्या कामकाजाची शक्यता 20.04.2020 नंतर पडताळली जाईल, असे 14.04.2020 च्या प्रसिद्धीपत्रकात म्हटले होते.
काही विशिष्ट कामांसंदर्भात लॉकडाउनच्या अटी शिथिल करत असल्याचे सरकारने घोषित केले. अत्यावश्यक वस्तूंच्या, विशेषकरून अन्नधान्याच्या, वाहतूक व पुरवठ्याची सोय करणे, तसेच, आर्थिकदृष्ट्या दुर्बल घटकांना उपजीविका उपलब्ध करून देण्यासाठी उपाययोजना करणे- हा त्यामागील उद्देश आहे. अतिशय मर्यादित स्वरूपात काम करण्याची परवानगी कार्यालयांना देण्यात आली असून, तेथे सर्वसामान्य व्यक्तींना प्रवेश किंवा त्यांचा थेट संपर्क याना परवानगी नाही.
आतापर्यंत मिळालेल्या माहितीनुसार, उच्च न्यायालयेही कार्यान्वित नसून, अपवादात्मक प्रकरणी व्हिडिओ कॉन्फरन्सिंगच्या माध्यमातून काम केले जात आहे. जवळपास सर्वच ठिकाणी, पीठे हॉटस्पॉट भागामध्येच स्थित आहेत. अशा परिस्थितीत खटले भरणे व चालविणे कठीण असल्याचे बारच्या प्रतिनिधींनीही म्हटले आहे.
यास्तव, केंद्रीय प्रशासकीय न्यायाधिकरणांच्या पीठाचे कामकाज आणि त्यातील सुनावणी 03.05.2020 पर्यंत स्थगित ठेवण्याचा निर्णय घेण्यात आला आहे. यापूर्वी जाहीर झालेल्या सुट्ट्यांच्या दिवशी कामकाज सुरु ठेवण्याच्या पर्यायाच्या व्यवहार्यतेबद्दलही, कार्यान्वयन सुरु झाल्यानंतर विचार करण्यात येईल.
U.Ujgare/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
भारताच्या जी20 अध्यक्षतेखाली सांस्कृतिक कार्यगट, 13 एप्रिल रोजी करणार 'शाश्वत भविष्यासाठी परंपरागत वारसा पुढे नेणे' या विषयावर दुसऱ्या वेबिनारचे आयोजन
नवी दिल्ली, 12 एप्रिल 2023
भारताच्या जी20 अध्यक्षतेखाली सांस्कृतिक कार्यगटाने, ज्ञान भागीदार युनेस्को  च्या सहकार्याने आयोजित संकल्पना आधारित जागतिक वेबिनार्सच्या मालिकांचा एक भाग म्हणून 'शाश्वत भविष्यासाठी परंपरागत वारसा पुढे नेणे' या विषयावर दुसऱ्या वेबिनारचे 13 एप्रिल रोजी दुपारी 12.30 ते रात्री 8.30 या वेळेत आयोजन केले आहे.
परंपरागत वारसा आणि शाश्वततेसाठी त्याची भूमिका या विषयाचे महत्त्व हे वेबिनार अधोरेखित करेल. जी 20 सदस्य आणि अतिथी राष्ट्रे तसेच अनेक आंतरराष्ट्रीय संस्थांसह 29 देशांतील तज्ज्ञ यात सहभागी होतील.
सर्वसमावेशक संवादाला चालना देणे आणि शाश्वत भविष्यासाठी परंपरागत वारशाचा उपयोग करण्यासंदर्भात तज्ज्ञांचा दृष्टिकोन जाणून सखोल चर्चा करणे, हा या वेबिनारचा उद्देश आहे. ज्ञानाच्या आदानप्रदानाला चालना , सर्वोत्तम पद्धती आणि अनुभवांचा उपयोग करणे आणि परंपरागत वारसा संवर्धनातील वाव, गरजा व अडचणी ओळखणे, या बाबी साध्य करण्याचा प्रयत्न या माध्यमातून होणार आहे.वेबिनार मूर्त आणि कृती-देणारे परिणाम तयार करण्यासंदर्भात जी 20 सदस्यत्वाचे प्रतिबिंब देखील दर्शवेल.
यात तीन भाषिक विभाग असतील आणि तज्ज्ञांना त्यांच्या टाईम झोनच्या आधारावर या विभागांमध्ये विभागले जाईल.अन्न आणि कृषी संघटना, जागतिक आरोग्य संघटना आणि जागतिक बौद्धिक संपदा संघटना यांच्या तज्ज्ञ प्रतिनिधींद्वारे वेबिनारचे संचालन केले जाईल. युनेस्को  च्या यूट्यूब चॅनेलवर ते थेट प्रक्षेपित केले जाईल.
परंपरागत वारसा हा समाजाचा इतिहास, ओळख आणि मूल्ये प्रतिबिंबित करणाऱ्या सामाजिक प्रथा, परंपरा आणि पिढीगत ज्ञानाचे मूर्त स्वरूप आहे. हे समुदायांसाठी सामाजिक भांडवल म्हणून भूमिका बजावते, सामायिक ओळखीची भावना प्रदान करते, सामाजिक एकसंधता वाढवते आणि पिढ्यानुपिढ्यातली सांस्कृतिक चिरंतनता संवर्धित करते. यापैकी बऱ्याच पद्धती नैसर्गिक संसाधनांच्या वापरास आणि पुनर्वापराला प्राधान्य देतात, सामाजिक, आर्थिक आणि पर्यावरणीय घटकांमधील अपव्यय कमी करण्यास आणि समतोल राखण्यासाठी योगदान देतात. अशा प्रकारे शाश्वततेत योगदान देतात. तथापि, या पारंपरिक पद्धतींना आंतरराष्ट्रीय कंपन्यांकडून गैरवापराचा किंवा स्थानिक समुदायांच्या ज्ञान, आरेखनांच्या अपहाराचा धोका असतो. याखेरीज मर्यादित संशोधनामुळे, तसेच समुदायांच्या सहभागाच्या अभावामुळे या पद्धती आणि ज्ञान प्रणालींचे महत्त्व पुरेसे मानले गेलेले नाही.
संकल्पना आधारित जागतिक वेबिनार तीन आणि चार 19 आणि 20 एप्रिल रोजी नियोजित आहेत.
S.Patil/S.Kakade/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
वाणिज्य आणि उदयोग मंत्रालय
स्टार्ट अप इंडिया- महाराष्ट्र यात्रेला 3 ऑक्टोबरपासून प्रारंभ
नवी दिल्ली, 27 सप्टेंबर 2018
स्टार्ट अप इंडिया- महाराष्ट्र यात्रा, येत्या 3 ऑक्टोबर पासून सुरु होणार असून केंद्रीय वाणिज्य, उद्योग आणि हवाई वाहतूक मंत्री सुरेश प्रभू यांच्या हस्ते मुंबईत राजभवनात याचा प्रारंभ होणार आहे. महाराष्ट्राचे राज्यपाल चे विद्यासागर राव, मुख्यमंत्री देवेंद्र फडणवीस तसेच कामगार आणि कौशल्य विकास मंत्री संभाजी पाटील निलंगेकर या कार्यक्रमाला उपस्थित राहतील.
गुजरात, उत्तर प्रदेश, ओदिशा, उत्तराखंड, मध्य प्रदेश, छत्तीसगड, झारखंड, आंध्र प्रदेश आणि तेलंगण इथे यशस्वी ठरलेली स्टार्ट अप इंडिया यात्रा आता महाराष्ट्रात दाखल होत आहे.
नवकल्पना घेऊन येणाऱ्या व्यक्तींसाठी आणि स्टार्ट अपसाठी आवश्यक त्या सुविधांनी युक्त अशी स्टार्ट अप इंडिया यात्रा व्हॅन 16 जिल्ह्यातून 23 थांबे आणि 14 बूट कॅम्प घेत नागपूरला 3 नोव्हेंबर रोजी यात्रेचा समारोप कार्यक्रम होणार आहे. बूट कॅम्पमध्ये स्टार्ट अप इंडिया आणि महाराष्ट्र स्टार्ट अप धोरण यावर सादरीकरण होणार आहे. या यात्रेत सहभागी होण्यासाठी www.startupindia.gov.in वर नोंदणी करणे आवश्यक आहे.
उद्योजकता कौशल्याचा शोध घेण्यासाठी आणि नव उद्योजकांच्या कल्पनांना मूर्त स्वरुप देत त्यांचा स्टार्ट अप विकसित करण्यासाठी मदत करण्याच्या उद्देशाने स्टार्ट अप इंडिया उपक्रमाअंतर्गत स्टार्ट अप इंडिया यात्रा सुरु करण्यात आली आहे.
S.Tupe/N.Chitale/P.Malandkar
(Visitor Counter : 62
गृह मंत्रालय
पंतप्रधान नरेंद्र मोदी यांच्या नेतृत्वाखालील केंद्र सरकारने आज लोकसभेत ‘नारीशक्ती वंदन विधेयक’ सादर केल्याबद्दल पंतप्रधान नरेंद्र मोदी यांचे केंद्रीय गृहमंत्री आणि सहकार मंत्री, अमित शाह यांनी मानले आभार
भारताच्या शाश्वत संस्कृतीनुसार देशाच्या लोकशाहीमध्ये “यत्र नार्यस्तु पूज्यन्ते, रमन्ते तत्र देवता:” हे तत्व आज पंतप्रधान नरेंद्र मोदी यांनी आणले अंमलात
देशातील महिलांना त्यांचे हक्क खर्या अर्थाने मिळवून देण्यासाठी 'नारी शक्ती वंदन विधेयक' लोकसभेत मांडण्याचा घेतला निर्णय
‘महिला सक्षमीकरण’ ही मोदी सरकारची केवळ घोषणा नसून एक संकल्प असल्यचे पंतप्रधानांनी दाखवून दिले; करोडो देशवासियांच्या वतीने या ऐतिहासिक निर्णयाबद्दल मोदी यांचे मनःपूर्वक अभिनंदन : अमित शहा
"धोरण असो की नेतृत्व, भारताच्या महिला शक्तीने हे सिद्ध केले आहे की, त्या कोणत्याही क्षेत्रात कोणापेक्षाही कमी नाहीत’’
महिला शक्तीच्या पाठिंब्याशिवाय आणि ताकदीशिवाय सशक्त आणि आत्मनिर्भर भारताची निर्मिती शक्य नाही, यावर मोदी सरकारचा विश्वास
"देशातील महिलांना त्यांचे योग्य हक्क मिळवून देण्यासाठी मोदी सरकारचा हा निर्णय आगामी काळात विकसित आणि समृद्ध भारताच्या उभारणीचा मुख्य आधारस्तंभ ठरेल’’
नवी दिल्ली, 19 सप्टेंबर 2023
केंद्रीय गृहमंत्री आणि सहकार मंत्री, अमित शाह यांनी पंतप्रधान नरेंद्र मोदी यांच्या नेतृत्वाखालील केंद्र सरकारने आज लोकसभेत ‘नारीशक्ती वंदन विधेयक’ सादर केल्याबद्दल पंतप्रधान नरेंद्र मोदी यांचे आभार मानले. एक्स या समाज मध्यमावर एका पोस्टमध्ये अमित शहा यांनी म्हटले आहे की, आज पंतप्रधान नरेंद्र मोदी यांनी भारताच्या शाश्वत संस्कृतीनुसार देशाच्या लोकशाहीमध्ये “यत्र नार्यस्तु पूज्यन्ते, रमन्ते तत्र देवता:” हे तत्त्व लागू केले आहे. ते म्हणाले की, देशातील महिलांना त्यांचे हक्क खर्या अर्थाने मिळवून देण्यासाठी 'नारी शक्ती वंदन विधेयक' लोकसभेत मांडण्याचा निर्णय पंतप्रधानांनी घेतला आहे. मंत्री अमित शाह पुढे म्हणाले की, मोदी यांनी दाखवून दिले आहे की, 'महिला सक्षमीकरण' ही मोदी सरकारची केवळ घोषणा नसून एक संकल्प आहे. करोडो देशवासीयांच्या वतीने मी या ऐतिहासिक निर्णयाबद्दल पंतप्रधान नरेंद्र मोदी यांचे मनःपूर्वक अभिनंदन करतो.
केंद्रीय गृहमंत्री म्हणाले की, धोरण असो किंवा नेतृत्व, भारताच्या महिला शक्तीने हे सिद्ध केले आहे की, त्या कोणत्याही क्षेत्रात त्या कोणापेक्षाही कमी नाहीत. महिला शक्तीच्या पाठिंब्याशिवाय आणि ताकदीशिवाय सशक्त आणि आत्मनिर्भर भारताची निर्मिती शक्य नाही, असा मोदी सरकारचा विश्वास आहे. देशातील महिलांना त्यांचे न्याय्य हक्क मिळवून देण्यासाठी मोदी सरकारचा हा निर्णय आगामी काळात विकसित आणि समृद्ध भारत घडवण्यासाठी मुख्य आधारस्तंभ ठरेल, असेही गृहमंत्री अमित शाह म्हणाले.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 40
पेट्रोलियम आणि नैसर्गिक वायू मंत्रालय
ओएनजीसी मुंबई द्वारे एक तारीख एक तास एकत्रितपणे स्वच्छता मोहिमेचे आयोजन
स्वच्छतेसाठी एक तास श्रमदान करण्याच्या पंतप्रधान नरेंद्र मोदी यांच्या राष्ट्रीय आवाहनाला प्रतिसाद देत, ओएनजीसी मुंबईने अध्यक्ष आणि मुख्य कार्यकारी अधिकारी अरुण कुमार सिंह यांच्या नेतृत्वाखाली आज सकाळी 10 ते 11 या वेळेत मुंबईतील वांद्रे रेक्लेमेशन गार्डन येथे भव्य स्वच्छता मोहिमेचे आयोजन केले होते.
ही भव्य स्वच्छता मोहीम स्वच्छता ही सेवा उपक्रमाचा एक भाग होता. ओएनजीसीच्या मुंबई कार्यालयातील वरिष्ठ अधिकारी, कर्मचारी आणि इतर स्वयंसेवकांनीही या मोहिमेत उत्साहाने भाग घेतला.
15 सप्टेंबर 2023 पासून आयोजित स्वच्छता ही सेवाचा एक भाग म्हणून, ओएनजीसीने देशातील विविध परिचालन क्षेत्रात अनेक अभिनव कार्यक्रम आयोजित केले. ओएनजीसी मुंबईने स्वछता पंधरवड्यादरम्यान मुंबई आणि पनवेलमधील ओएनजीसीच्या निवासी वसाहतींमध्ये स्वच्छता मोहिमेसह अनेक कार्यक्रम आयोजित केले; पालघर जिल्ह्यातील पाच जिल्हा परिषद शाळांमध्ये स्वच्छता मोहीम आणि कचरा व्यवस्थापन सत्र आयोजित करण्यात आले होते तर ठाणे आणि पालघर जिल्ह्यातील पाच गावांमध्ये स्वच्छता प्रतिज्ञा आणि स्वच्छता मोहीम हाती घेण्यात आली.
आरोग्य आणि कुटुंब कल्याण मंत्रालय
निवडणुका होणाऱ्या पाच राज्यांमधील आरोग्यविषयक उपाययोजना आणि लसीकरणाच्या स्थितीचा केंद्राकडून आढावा
दैनंदिन आढाव्यासह जिल्हानिहाय साप्ताहिक नियोजनाच्या माध्यमातून सर्व पात्र लोकसंख्येच्या लसीकरणाला गती देण्याची सूचना
कोविड रुग्णसंख्येत अचानक होणारी वाढ रोखण्यासाठी चाचण्यांची संख्या मोठ्या प्रमाणावर वाढवणार
कोविड प्रतिबंधक नियमांची काटेकोर अंमलबजावणी
नवी दिल्ली, 27 डिसेंबर 2021
केंद्रीय आरोग्य सचिव राजेश भूषण यांनी आज उत्तराखंड, गोवा, माणिपूर, उत्तर प्रदेश आणि पंजाब या विधानसभा निवडणुका होणाऱ्या पाच राज्यांमधील कोविड 19 प्रतिबंधात्मक सार्वजनिक आरोग्यविषयक उपाययोजना आणि लसीकरणाच्या स्थितीचा एका उच्चस्तरीय बैठकीत आढावा घेतला. उत्तराखंड आणि गोवा या राज्यांमध्ये पहिल्या आणि दुसऱ्या मात्रेचे प्रमाण राष्ट्रीय सरासरीपेक्षा जास्त असल्याची माहिती दिली. तर उत्तर प्रदेश, पंजाब आणि माणिपूरमध्ये लसीकरणाची व्याप्ती राष्ट्रीय सरासरीपेक्षा कमी असल्याचे सांगण्यात आले. आतापर्यंत लसींच्या 142.38 कोटी मात्रा देण्यात आल्या आहेत ज्यामध्ये 83.80 कोटी पहिल्या आणि 58.58 कोटी दुसऱ्या मात्रांचा समावेश आहे.
या राज्यांना सर्व पात्र लोकसंख्येला पहिली मात्रा देण्यासाठी आणि ज्यांच्या दुसऱ्या मात्रा बाकी असतील त्यांना दुसरी मात्रा देण्यासाठी कोविड-19 प्रतिबंधक लसीकरणाची गती वाढवण्याच्या सूचना देण्यात आल्या. यासाठी जिल्हानिहाय साप्ताहिक लसीकरणाचे नियोजन करण्याची गरज आहे. यासाठी लसीकरणाच्या अंमलबजावणीच्या स्थितीचा दैनंदिन आढावा घेण्याची सूचना अधिकाऱ्यांना करण्यात आली.
संक्रमित रुग्णांची माहिती तातडीने मिळवता यावी आणि त्यांच्यावर वेळेवर उपचार करता यावेत यासाठी आणि चाचण्या कमी झाल्यामुळे रुग्णसंख्येत अचानक वाढ होण्याची स्थिती टाळण्यासाठी या राज्यांना चाचण्यांची संख्या खूप जास्त प्रमाणात वाढवण्याच्या देखील सूचना देण्यात आल्या.
कोविड प्रतिबंधक नियमांचे काटेकोर पालन होत आहे, याची अतिशय काटेकोरपणे खातरजमा करावी आणि त्यांच्या प्रभावी अंमलबजावणीसाठी योग्य त्या उपाययोजना कराव्यात,अशा सूचनाही राज्यांच्या अधिकाऱ्यांना यावेळी देण्यात आल्या.
कोविड19 महामारीच्या व्यवस्थापनासाठी एक संपूर्ण सरकार या दृष्टीकोनातून केंद्र सरकार राज्ये/ केंद्रशासित प्रदेशांना संपूर्ण सहकार्य करत आहे.R.Aghor/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
संरक्षण मंत्रालय
डीआरडीओकडून जैव-शौचालये विकसित
नवी दिल्ली, 17 डिसेंबर 2021
संरक्षण संशोधन आणि विकास संस्थेने  विकसित केलेल्या जैव-शौचालयांची प्रमुख वैशिष्ट्ये पुढीलप्रमाणे आहेत:
- हे ऍनेरोबिक  प्रक्रियेचा वापर करते ज्याद्वारे मानवी मलमूत्राचे जीवाणूंद्वारे विघटन केले जाते.
- जैव-शौचालय वापरण्यास सुलभ बनवले असून वेगवेगळ्या भौगोलिक-हवामानाच्या परिस्थितीत वापरण्यासाठी वेगवेगळी रचना विकसित केली आहे.
शेणाचा वापर जीवाणूंच्या संवर्धनासाठी केला जातो. जीवाणूंच्या गटात खालील चार प्रकारचे जीवाणू आहेत :
- हायड्रोलेस
- ऍसिडोजेनेस
- ऍसिटोजेनेस
- मेथोजीन्स
संरक्षण संशोधन आणि विकास संस्थेने हे तंत्रज्ञान देशभरातील सुमारे 60 उद्योगांना हस्तांतरित केले आहे. या उद्योगांनी देशभरात बायो डायजेस्टर बसवले आहेत. 20 हून अधिक राज्यांमध्ये एकूण 16000 बायो-डायजेस्टर बसवण्यात आले आहेत. याव्यतिरिक्त, भारतीय रेल्वेच्या डब्यांमध्ये 2.5 लाखांहून अधिक बायो-डायजेस्टर बसवण्यात आले आहेत, जे दररोज 100 लाखाहून अधिक प्रवाशांची गरज पूर्ण करतात.
संरक्षण राज्यमंत्री अजय भट्ट यांनी आज लोकसभेत मितेश रमेशभाई पटेल  यांना लेखी उत्तरात ही माहिती दिली.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
संरक्षण मंत्रालय
थिएटर लेव्हल ऑपरेशनल रेडिनेस एक्सरसाइज  भारतीय नौदलाचा सर्वात मोठा युद्ध सराव
नवी दिल्ली, 24 जानेवारी 2023
भारतीय नौदलाचा ट्रोपेक्स  2023, हा प्रमुख सागरी सराव सध्या हिंदी महासागर क्षेत्रात सुरू आहे. हा ऑपरेशनल लेव्हल,  सराव दर दोन वर्षांनी आयोजित केला जातो आणि यामध्ये भारतीय नौदलाच्या सर्व युनिट्स सह भारतीय लष्कर, भारतीय वायुसेना आणि तटरक्षक दलाचा ताफा देखील सहभागी होतो.
ट्रोपेक्स 23, जानेवारी ते मार्च 23 या तीन महिन्यांच्या कालावधीत आयोजित करण्यात आला आहे. सरावाचा एक भाग म्हणून, भारतीय नौदलाच्या विनाशक, फ्रिगेट्स, कॉर्वेट्स तसेच पाणबुड्या आणि विमानांसह पृष्ठभागावरील सर्व लढाऊ यंत्रणेला जटिल सागरी कामगिरीवर तैनात केले जाते. नौदलाची युद्ध काळातील लॉजिस्टिक यंत्रणा आणि अन्य सेवांच्या समन्वयाने काम करण्याची क्षमता, यासह नौदलाच्या युद्ध सज्जतेच्या संकल्पनेचे प्रमाणीकरण करणे आणि त्यामध्ये सुधारणा करणे, हे याचे उद्दिष्ट आहे. हा सराव वेगवेगळ्या टप्प्यात, बंदर आणि समुद्रामध्ये केला जात आहे. यामध्ये शस्त्रास्त्रांचा प्रत्यक्ष प्रयोग यासह युद्ध तंत्राच्या विविध पैलूंचा समावेश आहे.
वर्षानुवर्षे व्याप्ती आणि जटिलतेमध्ये वाढ झाल्यामुळे, हा सराव, भारतीय नौदलाच्या संयुक्त दलांच्या युद्ध सज्जतेची आणि विविध आघाड्यांवरील धोकादायक परिस्थिती हाताळण्याच्या क्षमतेची चाचणी घेण्याची संधी प्रदान करतो.
सागरी सरावामुळे भारतीय लष्कर, भारतीय वायुसेना आणि तटरक्षक दल यांना आपापसात ऑपरेशनल  पातळीवरचा संवाद साधायला मदत होते, ज्यामुळे गुंतागुंतीच्या परिस्थितीत एकमेकांबरोबर समन्वय साधून काम करण्याची त्यांची क्षमता आणखी मजबूत होते.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 203
कार्मिक, सार्वजनिक तक्रार आणि निवृत्ती वेतन मंत्रालय
पीएम विश्वकर्मा योजनेमध्ये भारताची सांस्कृतिक मूल्ये आणि पारंपारिक कारागिरीचा उत्तम मिलाफ आहे - डॉ जितेंद्र सिंह
भारताच्या विकासाच्या प्रवासातील या ऐतिहासिक दिवशी पंतप्रधानांच्या हस्ते ‘पीएम विश्वकर्मा’ योजनेच्या प्रारंभासह भारताचे वैशिष्ट्य असलेल्या पारंपरिक कारागिरांना मुख्य प्रवाहात आणले जात आहे: डॉ जितेंद्र सिंह
पीएम विश्वकर्मा योजनेमध्ये भारताची सांस्कृतिक मूल्ये आणि पारंपारिक कारागिरीचा उत्तम मिलाफ आहे असे केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह म्हणाले.
ही योजना उपजीविकेचा पर्याय उपलब्ध करून देते आणि त्याच वेळी भारतातील जुनी गुरु-शिष्य परंपरा देखील टिकवून ठेवते असे जितेंद्र सिंह म्हणाले.
पंतप्रधान नरेंद्र मोदी यांच्या हस्ते ‘पीएम विश्वकर्मा’ योजनेच्या प्रारंभ प्रसंगी डॉ जितेंद्र सिंह जम्मू इथे बोलत होते.
पंतप्रधान मोदी यांनी भारताच्या पारंपारिक ज्ञानाची आधुनिक तंत्रज्ञानाशी सांगड घालण्याची संस्कृती आणली आहे आणि चांद्रयान हे त्याचे सर्वात उल्लेखनीय उदाहरण आहे असे डॉ जितेंद्र सिंह म्हणाले.
भारताच्या विकास प्रवासातील या ऐतिहासिक दिवशी पंतप्रधानांच्या हस्ते ‘पीएम विश्वकर्मा’ योजनेच्या प्रारंभाच्या माध्यमातून भारताचे वैशिष्ट्य असलेल्या पारंपरिक कारागिरांना मुख्य प्रवाहात आणले जात आहे असे सिंह म्हणाले.
डॉ. जितेंद्र सिंह म्हणाले की पारंपारिक कारागीर आणि हस्तशिल्प साकारणारे कलाकार हे समाजातील अविभाज्य घटक आहेत, ज्यांनी भारतातील प्राचीन परंपरा आणि कला जिवंत ठेवल्या आहेत, मात्र स्वातंत्र्योत्तर काळात त्यांची योग्य ती दखल घेतली गेली नाही. आज ‘पीएम विश्वकर्मा’ योजनेच्या प्रारंभामुळे समाजाचा या अविभाज्य घटकाला बळ आणि कौशल्य प्रशिक्षण मिळत आहे जे केवळ पंतप्रधान नरेंद्र मोदी यांच्या नेतृत्वाखालीच शक्य झाले आहे.
10 कोटी उज्ज्वला गॅस जोडण्या , स्वच्छ भारत मिशन अंतर्गत 12 कोटी शौचालये, जल जीवन मिशन अंतर्गत 13 कोटी नळ जोडण्या, आयुष्मान भारत अंतर्गत 18 कोटी आरोग्य कार्ड, मुद्रा कर्ज, पीएम किसान निधी सारखे उपक्रम म्हणजे पूर्वीच्या सरकारांनी मुख्य प्रवाहातून वंचित ठेवलेल्याप्रति विद्यमान सरकार समर्पित असल्याचा दाखला आहे असे डॉ जितेंद्र सिंह म्हणाले.
शिक्षण मंत्रालय
आजीवन शिकण्याच्या संधी निर्माण करण्यासाठी, भविष्यासाठी प्रशिक्षित मनुष्यबळ तयार करण्यासाठी आणि ज्ञान आणि कौशल्य विकासाला धोरणात्मक भागीदारीचा प्रमुख आधारस्तंभ बनवण्यावर भारत आणि सिंगापूरची सहमती
धर्मेंद्र प्रधान यांनी घेतली सिंगापूरचे उपपंतप्रधान आणि व्यापार आणि उद्योग मंत्री यांची भेट
नवी दिल्ली, 29 मे 2023
विद्यमान संबंध दृढ करण्यासाठी आणि शिक्षण आणि कौशल्य विकासातील द्विपक्षीय सहभागाची व्याप्ती वाढवण्याच्या दृष्टीने केंद्रीय शिक्षण मंत्री धर्मेंद्र प्रधान तीन दिवसांच्या सिंगापूरच्या दौऱ्यावर आहेत. प्रधान यांनी आज सिंगापूर सरकारच्या विविध प्रमुख मंत्र्यांची भेट घेतली आणि स्पेक्ट्रा माध्यमिक विद्यालयाला भेट दिली.
प्रधान यांनी सिंगापूरचे उपपंतप्रधान आणि वित्त मंत्री महामहिम लॉरेन्स वोंग यांच्याशी भारत आणि सिंगापूर यांच्यातील विद्यमान सहकार्य मजबूत करण्यावर आणि कौशल्य विकासातील प्रतिबद्धता अधिक दृढ करण्यावर एक रचनात्मक बैठक घेतली. या बैठकीदरम्यान, आजीवन शिकण्याच्या संधी निर्माण करणे, भविष्यासाठी प्रशिक्षित मनुष्यबळ तयार करणे आणि ज्ञान आणि कौशल्य विकासाला भारत आणि सिंगापूर मधील धोरणात्मक भागीदारीचा प्रमुख आधारस्तंभ बनवणे या उद्देशाने एकत्र काम करण्यावर सहमती झाली.
धर्मेंद्र प्रधान यांनी सिंगापूरचे व्यापार आणि उद्योग मंत्री गन किम योंग यांच्याशी सखोल चर्चा केली. कौशल्य विकास आणि आजीवन शिक्षणासाठी अखंड पायाभूत सोयी-सुविधा तयार करण्यासाठी सर्व यंत्रणांद्वारे कौशल्य विकास आणि व्यावसायिक प्रशिक्षण संबंध मजबूत करण्यावर दोन्ही मंत्र्यांनी सविस्तर चर्चा केली. भुवनेश्वरमधील जी20 फ्युचर ऑफ वर्क कार्यशाळेच्या परिणामांवर यादरम्यान चर्चा झाली. विविध आव्हानांना सामोरे जाण्यासाठी आणि भारतीय कौशल्य परिसंस्थेमध्ये परिवर्तन करण्यासाठी सिंगापूरच्या कौशल्याचा आणि ज्ञानाचा भारत कोणत्या मार्गांनी लाभ घेऊ शकतो यावरही यादरम्यान चर्चा झाली.
प्रधान यांना सिंगापूरमध्ये कर्मचार्यांच्या प्रशिक्षणासाठी अवलंबल्या जाणार्या सर्वोत्तम पद्धती आणि मॉडेल्सचे विस्तृत अवलोकन करण्याची संधी मिळाली. दोन्ही मंत्र्यांनी प्राधान्यक्रम ठरवताना कौशल्य, आजीवन शिकण्याच्या नवीन संधी निर्माण करण्यावर आणि आपल्या देशांच्या तसेच इतर उदयोन्मुख अर्थव्यवस्थांच्या फायद्यासाठी सहकार्य करण्यावर सहमती दर्शवली.
नंतर, प्रधान यांनी स्पेक्ट्रा माध्यमिक विद्यालयाला भेट दिली. यावेळी त्यांनी तेथील अध्यापन,शैक्षणिक वातावरण, अध्यापनशास्त्र इत्यादींबद्दल अधिक जाणून घेण्यासाठी विद्यार्थी आणि शिक्षकांशी संवाद साधला.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
पणजी आणि वास्को यांच्यातील दळणवळण व्यवस्था स्थानिकांचे आयुष्य सुखकर करेल, तसेच यामुळे पर्यटनालाही चालना मिळेल: पंतप्रधान
गोव्यातील पणजी आणि वास्को या शहरांना जोडणारा राष्ट्रीय जलमार्ग – 68 तयार झाल्याने पणजी आणि वास्को या शहरांतील अंतर 9 किमी ने कमी झाले आणि आता हा प्रवास केवळ 20 मिनिटांत पूर्ण करत येतो, याबद्दल पंतप्रधान नरेंद्र मोदींनी आनंद व्यक्त केला आहे. पूर्वी पणजी ते वास्को अंतर जवळपास 32 किमी होते आणि त्यासाठी 45 मिनिटे एवढा वेळ लागत होता.
केंद्रीय बंदरे, जहाज उद्योग आणि जलमार्ग राज्यमंत्री श्रीपाद येसो नाईक यांनी केलेल्या ट्वीटला उत्तर देताना नरेंद्र मोदी म्हणाले, पणजी आणि वास्को दरम्यान या नव्या मार्गामुळे नागरिकांना मोठी सुविधा मिळाली आहे तसेच, यामुळे पर्यटनाला देखील चालना मिळेल.
पंतप्रधानांनी ट्वीट केले आहे;
“पणजी ते वास्को दरम्यानच्या या दळणवळण व्यवस्थेमुळे लोकांची सोय होईलच, शिवाय पर्यटनालाही चालना मिळेल.”
आरोग्य आणि कुटुंब कल्याण मंत्रालय
इंडियन रेडक्रॉस सोसायटीच्या भारतातील विविध राज्ये/केंद्रशासित प्रदेशांच्या नेतृत्व बैठकीचे डॉ. मनसुख मांडविया यांनी केले उद्घाटन
नवी दिल्ली, 22 सप्टेंबर 2022
“सेवा आणि सहयोग हे आपल्या परंपरेचे भाग असून ते आपल्या संस्काराचा अविभाज्य घटक आहेत. आपत्कालीन परिस्थितीत मदत करण्यासाठी आणि मानवतेच्या कार्यासाठी ओळखल्या जाणाऱ्या इंडियन रेडक्रॉस सोसायटीनेही कार्य करताना हे घटक स्वीकारून अधोरेखित केले आहेत,” असे प्रतिपादन केंद्रीय आरोग्य आणि कुटुंब कल्याण मंत्री आणि आयआरसीएसचे  अध्यक्ष डॉ.मांडविया यांनी केले आहे.
या दोन दिवसीय चिंतनशिबिराचा उद्देश आयआरसीएसच्या कामकाजात सुधारणा करण्याच्या पद्धती आणि त्याची साधने यांवर चर्चा करणे हा आहे. विविध राज्यांतील रेड क्रॉसचे अध्यक्ष, उपाध्यक्ष, सचिव तसेच आयआरसीएसचे इतरही मान्यवर या बैठकीत सहभागी झाले होते.
आयआरसीएसच्या  प्रशंसनीय कार्याबद्दल त्यांचे अभिनंदन करताना, डॉ मनसुख मांडविया म्हणाले की "रेड क्रॉस लोकांसाठी उमेद आणि "आशा" यासाठी ओळखली जाते.कोविड महामारीच्या काळामध्ये भारतातील आरोग्य सुविधांच्या प्रगतीबद्दल बोलताना, ते म्हणाले की,भारताने केवळ यशस्वी प्रादेशिक प्रारुपांद्वारे देशात कोविडचे व्यवस्थापन केले इतकेच नाही तर लस मैत्री  द्वारे अनेक देशांना औषधे आणि लसी उपलब्ध करून देत, विविध राष्ट्रांना सहाय्य केले. यावरून आपल्या 'वसुधैव कुटुंबकम्' या तत्त्वज्ञानाचे सखोल दर्शन घडते”, ही गोष्ट त्यांनी यावेळी अधोरेखित केली.
डॉ. मांडविया यांनी सहभागींना अनोखे उपक्रम हाती घ्यावेत आणि आयआरसीएसच्या कार्यक्षेत्राचा विस्तार करण्याबाबत सूचना पाठविण्याचे आवाहन केले. यावेळी शिबिरार्थींनी कार्याच्या सर्वोत्कृष्ट पद्धती आणि नाविन्यपूर्ण प्रयत्नांविषयीचे त्यांचे विचार खुलेपणाने प्रकट केले.
S.Bedekar/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119